text: Varmekanon antændte tv
  21 marts 2013 kl. 13.11
  En varmekanon antændte ved middagstid et tv-apparat i en 130 kvadratmeter stor lagerhal på Hedensted Skovvej.
  Brandvæsenet blev tilkaldt kl. 12.26. Der skete ingen nævneværdig skade på bygningen, som bruges til at opbevare radio- og tv-udstyr.
  Ejeren kunne fortælle, at han i morges havde tændt en varmekanon i lageret. Det havde udviklet så meget varme, at der gik ild i et af de opbevarede tv-apparatter.
  